CELEX: 32019D1728
Language: sk
Date: 2019-10-15 00:00:00
Title: Vykonávacie rozhodnutie Komisie (EÚ) 2019/1728 z 15. októbra 2019 o harmonizovaných normách pre hračky vypracovaných na podporu smernice Európskeho parlamentu a Rady 2009/48/ES

16.10.2019   
               
               
                  SK
               
               
                  Úradný vestník Európskej únie
               
               
                  L 263/32
               
            
         VYKONÁVACIE ROZHODNUTIE KOMISIE (EÚ) 2019/1728
         z 15. októbra 2019
         o harmonizovaných normách pre hračky vypracovaných na podporu smernice Európskeho parlamentu a Rady 2009/48/ES
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1025/2012 z 25. októbra 2012 o európskej normalizácii, ktorým sa menia a dopĺňajú smernice Rady 89/686/EHS a 93/15/EHS a smernice Európskeho parlamentu a Rady 94/9/ES, 94/25/ES, 95/16/ES, 97/23/ES, 98/34/ES, 2004/22/ES, 2007/23/ES, 2009/23/ES a 2009/105/ES a ktorým sa zrušuje rozhodnutie Rady 87/95/EHS a rozhodnutie Európskeho parlamentu a Rady č. 1673/2006/ES (1), a najmä na jeho článok 10 ods. 6,
         keďže:
         
                     (1)
                  
                  
                     V súlade s článkom 13 smernice Európskeho parlamentu a Rady 2009/48/ES (2) sa o hračkách, ktoré sú v súlade s harmonizovanými normami alebo ich časťami, na ktoré boli uverejnené odkazy v Úradnom vestníku Európskej únie, predpokladá, že spĺňajú požiadavky, na ktoré sa tieto normy alebo ich časti vzťahujú a ktoré sú stanovené v článku 10 smernice 2009/48/ES a v prílohe II k uvedenej smernici.
                  
               
                     (2)
                  
                  
                     Listom M/445 z 9. júla 2009 Komisia požiadala Európsky výbor pre normalizáciu (CEN) a Európsky výbor pre normalizáciu v elektrotechnike (CENELEC) o vypracovanie nových a revíziu existujúcich harmonizovaných noriem na podporu smernice 2009/48/ES.
                  
               
                     (3)
                  
                  
                     V bode 13 časti III prílohy II k smernici 2009/48/ES sa stanovujú medzné hodnoty migrácie z hračiek alebo častí hračiek pre 19 prvkov, ktoré nesmú byť prekročené. Tieto medzné hodnoty migrácie sa však neuplatňujú, ak sa dá vylúčiť akékoľvek riziko, napríklad z dôvodu neprístupnosti určitej časti hračky, ktorá môže obsahovať jeden alebo viacero prvkov.
                  
               
                     (4)
                  
                  
                     Na základe žiadosti M/445 z 9. júla 2009 výbor CEN zrevidoval harmonizovanú normu EN 71-3:2013+A3:2018 týkajúcu sa migrácie určitých prvkov, na ktorú bol odkaz uverejnený v Úradnom vestníku Európskej únie (3), s cieľom zahrnúť do skúšobných metód opísaných v norme EN 71-3 najnovší technický a vedecký pokrok. Tento pokrok zahŕňa zlepšené meranie chrómu (VI) a organických zlúčenín cínu, lepšie kontrolované experimentálne podmienky pri vykonávaní skúšok a zlepšenú štruktúru normy EN 71-3 na zjednodušenie praktického uplatňovania. Následne bola prijatá harmonizovaná norma EN 71-3:2019 o migrácii určitých prvkov.
                  
               
                     (5)
                  
                  
                     Komisia spolu s CEN posúdila, či je výborom CEN vypracovaná harmonizovaná norma EN 71-3:2019 o migrácii určitých prvkov v súlade so žiadosťou M/445 z 9. júla 2009.
                  
               
                     (6)
                  
                  
                     Harmonizovaná norma EN 71-3:2019 spĺňa požiadavky, na ktoré sa má vzťahovať a ktoré sú stanovené v smernici 2009/48/ES. Je preto vhodné uverejniť odkaz na túto normu v Úradnom vestníku Európskej únie.
                  
               
                     (7)
                  
                  
                     Harmonizovanou normou EN 71-3:2019 sa nahrádza harmonizovaná norma EN 71-3: 2013+A3:2018. Preto je vhodné vypustiť odkaz na túto normu z Úradného vestníka Európskej únie. S cieľom poskytnúť výrobcom hračiek dostatok času na prispôsobenie ich výrobkov revidovaným špecifikáciám v harmonizovanej norme EN 71-3:2019 treba odložiť vypustenie odkazu na harmonizovanú normu EN 71-3:2013+A3:2018.
                  
               
                     (8)
                  
                  
                     V záujme jasnosti a racionálnosti by úplný zoznam odkazov na harmonizované normy vypracované na podporu smernice 2009/48/ES a spĺňajúce požiadavky, na ktoré sa tieto normy majú vzťahovať, mal byť uverejnený v jednom akte. Do tohto rozhodnutia by sa preto mali zahrnúť odkazy na európske normy, ktoré sú v súčasnosti uverejnené v Úradnom vestníku Európskej únie (4). V dôsledku toho zároveň treba zrušiť vykonávacie rozhodnutie Komisie (EÚ) 2019/1254 (5).
                  
               
                     (9)
                  
                  
                     Dodržiavanie harmonizovanej normy zakladá predpoklad zhody s príslušnými základnými požiadavkami stanovenými v harmonizačných právnych predpisoch Únie odo dňa uverejnenia odkazu na takúto normu v Úradnom vestníku Európskej únie. Toto rozhodnutie by preto malo nadobudnúť účinnosť dňom jeho uverejnenia,
                  
               PRIJALA TOTO ROZHODNUTIE:
         
            Článok 1
            Odkazy na harmonizované normy pre hračky vypracované na podporu smernice 2009/48/ES, uvedené v prílohe I k tomuto rozhodnutiu, sa týmto uverejňujú v Úradnom vestníku Európskej únie.
         
         
            Článok 2
            Odkazy na harmonizované normy pre hračky vypracované na podporu smernice 2009/48/ES, uvedené v prílohe II k tomuto rozhodnutiu, sa týmto vypúšťajú z Úradného vestníka Európskej únie k dátumom stanoveným v danej prílohe.
         
         
            Článok 3
            Vykonávacie rozhodnutie (EÚ) 2019/1254 sa zrušuje.
         
         
            Článok 4
            Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
         
         
            V Bruseli 15. októbra 2019
            
               
                  Za Komisiu
               
               
                  predseda
               
               Jean-Claude JUNCKER
            
         
         
            (1)  Ú. v. EÚ L 316, 14.11.2012, s. 12.
         
            (2)  Smernica Európskeho parlamentu a Rady 2009/48/ES z 18. júna 2009 o bezpečnosti hračiek (Ú. v. EÚ L 170, 30.6.2009, s. 1).
         
            (3)  Ú. v. EÚ C 282, 10.8.2018, s. 3.
         
            (4)  Oznámenie Komisie v rámci implementácie smernice Európskeho parlamentu a Rady 2009/48/ES o bezpečnosti hračiek (Ú. v. EÚ C 282, 10.8.2018, s. 3).
         
            (5)  Vykonávacie rozhodnutie Komisie (EÚ) 2019/1254 z 22. júla 2019 o harmonizovaných normách pre bezpečnosť hračiek vypracovaných na podporu smernice Európskeho parlamentu a Rady 2009/48/ES (Ú. v. EÚ L 195, 23.7.2019, s. 43).
      
      
         
            PRÍLOHA I
            
                        Číslo
                     
                     
                        Odkaz na normu
                     
                  
                        1.
                     
                     
                        EN 71-1:2014+A1:2018 Bezpečnosť hračiek – Časť 1: Mechanické a fyzikálne vlastnosti
                     
                  
                        2.
                     
                     
                        EN 71-2:2011+A1:2014 Bezpečnosť hračiek – Časť 2: Horľavosť
                     
                  
                        3.
                     
                     
                        EN 71-3:2019 Bezpečnosť hračiek – Časť 3: Migrácia určitých prvkov
                     
                  
                        4.
                     
                     
                        EN 71-4:2013 Bezpečnosť hračiek – Časť 4: Súpravy na chemické pokusy a podobné činnosti
                     
                  
                        5.
                     
                     
                        EN 71-5:2015 Bezpečnosť hračiek – Časť 5: Chemické hračky (súpravy) okrem súprav na pokusy
                     
                  
                        1.
                     
                     
                        EN 71-7:2014+A2:2018 Bezpečnosť hračiek – Časť 7: Farby na nanášanie prstami. Požiadavky a skúšobné metódy
                        Poznámka: V prípade povolenej konzervačnej látky klimbazol (položka 22 v tabuľke B.1 prílohy B k tejto norme) sa predpoklad zhody uplatňuje do maximálnej povolenej koncentrácie 0,2 % (a nie: 0,5 %). Vychádza sa z „DODATKU k stanovisku ku klimbazolu (P64) ref. SCCS/1506/13“ Vedeckého výboru pre bezpečnosť spotrebiteľov (VVBS), ktorý po uverejnení normy prijal Európsky výbor pre normalizáciu (CEN).
                        https://ec.europa.eu/health/sites/health/files/scientific_committees/consumer_safety/docs/sccs_o_212.pdf
                     
                  
                        2.
                     
                     
                        EN 71-8:2018 Bezpečnosť hračiek – Časť 8: Hračky na rozvíjanie pohybovej aktivity na domáce používanie
                     
                  
                        3.
                     
                     
                        EN 71-12:2013 Bezpečnosť hračiek – Časť 12: N-nitrózoamíny a N-nitrózovateľné látky
                     
                  
                        4.
                     
                     
                        EN 71-13:2014 Bezpečnosť hračiek – Časť 13: Olfaktorické spoločenské hry, kozmetické súpravy a chuťové hry
                     
                  
                        5.
                     
                     
                        EN 71-14:2018 Bezpečnosť hračiek – Časť 14: Trampolíny na domáce používanie
                     
                  
                        6.
                     
                     
                        EN 62115:2005 Elektrické hračky – Bezpečnosť
                        IEC 62115:2003 (Modifikovaná) + A1:2004
                        EN 62115:2005/A11:2012/AC:2013
                        EN 62115:2005/A11:2012
                        EN 62115:2005/A12:2015
                        EN 62115:2005/A2:2011/AC:2011
                        EN 62115:2005/A2:2011
                        IEC 62115:2003/A2:2010 (Modifikovaná)
                     
                  
      
      
         
            PRÍLOHA II
            
                        Číslo
                     
                     
                        Odkaz na normu
                     
                     
                        Dátum vypustenia
                     
                  
                        1.
                     
                     
                        EN 71-3:2013+A3:2018 Bezpečnosť hračiek – Časť 3: Migrácia určitých prvkov
                     
                     
                        15. apríla 2020
                     
                  
                        2.
                     
                     
                        EN 71-14:2014+A1:2017 Bezpečnosť hračiek – Časť 14: Trampolíny na domáce použitie
                     
                     
                        22. januára 2020